EBay åpner for Bitcoin-betaling på PayPal

På spørsmål fra aksjonærene svarte eBays konsernsjef John Donahoe at selskapet «aktivt vurderer» å integrere Bitcoins i betalingssystemet PayPal.

POSITIV TIL BITCOINS: Ebays John Donahoe har nå for andre gang uttalt seg positivt til Bitcoin. Dette kan tyde på at Paypal kan komme til å innføre den «digitale valutaen». Vis mer byoutline JUSTIN SULLIVAN

Publisert: Publisert: 16. mai 2014 21:25

Uttalelsene fra Ebay-sjefen kan tyde på at du snart vil kunne bruke Bitcoins til å betale for varer og tjenester via Paypal.



- Vi tror Bitcoin vil spille en svært viktig rolle i fremtiden. Hvordan det skal utspille seg, og hvordan vi best kan dra nytte av det og bruke det i Paypal, det er noe vi aktivt vurderer. Det er på radaren vår, sa eBays konserndirektør John Donahoe i en spørsmålrunde under et aksjonærmøte tidligere denne uken, melder International Business Times (IBT).

Les også Bitcoin-børs reiser seg igjen

Finans- og økonomiprofessor Mark Williams ved universitetet i Boston er imidlertid kritisk til ideen om å bruke nettvalutaen på PayPal.



EBAYS KONSERNSJEF: John Donahoe tror Bitcoin vil spille en viktig rolle i fremtiden. Vis mer byoutline BOB EDME

Han sier til IBT at Bitcoin ikke vil tilføre noe bedre enn det systemet, ACH (Automated Clearing House), som PayPal allerede bruker:



- Ryggraden i PayPal er ACH-systemet. ACH har vist seg gjennom 40 år å være sannferdig og stabilt. Bitcoin er et eksperiment som sammenlignet med ACH er ustabilt.

Han refererer til den japanske Bitcoin-børsen Mt.Gox som gikk konkurs i April.



Les også Bitcoin-børsen «Mt. Gox» begjærer seg konkurs

De nye uttalelsene viderefører hva Donahoe tidligere har gitt uttrykk for.



I februar sa han i et intervju med Bloomberg at flere digitale valutaer kan bli integrert i Paypal uten at det vil utgjøre en trussel for selskapet hans:



- Det er ingenting som holder PayPal tilbake fra å forfølge digitale betalinger i dag, som en del av eBay. Faktisk så forfølger PayPal digitale betalinger og er den ledende digitale betalingsalternativet i mange forskjellige miljøer, sa Donahue.

Dette er Bitcoins Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. I motsetning til konvensjonelle valutaer som kroner eller pund, så er Bitcoins helt desentralisert og hverken utstedt eller regulert av noen sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Alle transaksjoner er offentlige, og lagres i en database alle i nettverket kan sjekke. Kryptografi besørger sikkerheten, og en lett tilgjengelig følgehistorie gjør at pengene bare kan brukes av eier, og ikke flere ganger. En transaksjon er ikke gyldig før den er kringkastet til andre i nettverket, og anerkjent i en kollektiv liste over kjente transaksjoner, kalt blokk-kjeden. Pengene «utstedes» ved at et dataprogram lager nye Bitcoins. Programmet har en åpen kildekode som alle kan sjekke. Et nytt parti med Bitcoins genereres omtrent seks ganger hver time. Prosessen med å generere nye Bitcoins kalles «mining», gruveutvinning, og man sammenligner veksten med gullgraving, som også tar lang tid og med det forhindrer inflasjon. For å kunne lage nye Bitcoins må en bruker stille datakraft tilgjengelig for nettverket. Ved å løse kompliserte matematiske utregninger (algoritmer) som Bitcoins originalprogram genererer, belønnes man med nyutstedte penger. Jo mer datakraft du tilbyr systemet, jo større sjanse har du for å finne gull i din «gruvedrift».

De fleste brukerne benytter imidlertid allerede eksisterende Bitcoins i omløp, snarere enn å «grave etter gull» selv. Det er samtidig mulig å veksle inn vanlige penger som kroner og dollar i Bitcoins gjennom pengevekslere.

Vis mer vg-expand-down

Les også:

Bitcoin ikke lenger lønnsomt200.000 «glemte» bitcoins funnet i JapanAmerikansk investeringskjempe inn i Bitcoin-fondNå skal det lages fysiske hvelv for bitcoins